Mokhanni Oa Matla A Ho Sireletsa China Manufacturers & Suppliers & Factory
Mokhanni Oa Matla A Ho Sireletsa - moetsi, fektheri, mofani oa Chaena
(Total 24 Products bakeng sa Mokhanni Oa Matla A Ho Sireletsa)
Mokhanni Oa Matla A Ho Sireletsa Mokhanni oa Matla a ho Sireletsa Mokhanni oa Dali o Senyehileng Mokhanni oa Mosebetsi o Sebetsa Joang Mokhanni oa Leseli la Led Street Mokhanni oa Motlakase oa Nako e Ncha Mokhanni oa Maglite Mods Mohloli oa Matla a Led Lights Hong Kong: AsiaMedia
Cronologia Hong Kong
Cronologia dell'arte teatrale e cinematografica di Hong Kong Doiteronomio 14 | Beibele Inthaneteng | Phetolelo ya Lefase le Lefsa
14 “Lena le bana ba Jehofa Modimo wa lena.+ Le se ke la itshegaganya+ goba la ikota+ dintšhi* bakeng sa mohu.
2 Gobane le setšhaba se sekgethwa+ go Jehofa Modimo wa lena gomme Jehofa o ikgethetše lena go merafo ka moka yeo e lego godimo ga lefase gore le be setšhaba sa gagwe, yona thoto ya gagwe e kgethegilego.+
3 “Le se ke la ja selo se se šišimišago sa mohuta le ge e le ofe.+
4 Mehuta ya diphoofolo tšeo le ka di jago+ še: poo, nku le pudi,
5 kgama, tshepe, tholo,+ pudi ya naga, phala, nku ya naga le letlabo;
6 le phoofolo e nngwe le e nngwe yeo e pharogilego tlhako gomme tlhako yeo e tšwile diripa tše pedi, yeo e bilego e otla gare ga diphoofolo.+ Yona le ka e ja.
7 Mehuta yeo le sa swanelago go e ja go tšeo di otlago goba tšeo di pharogilego ditlhako gomme ditlhako tšeo di tšwile diripa še: kamela,+ mmutla+ le pela,+ ka gobane tšona di a otla eupša ga di a pharoga ditlhako. Ga di a hlweka bakeng sa lena.
8 Kolobe+ le yona le se ke la e ja ka gobane e pharogile tlhako eupša ga e otle. Ke yeo e sa hlwekago go lena. Le se je nama ya tšona gomme le se kgwathe ditoto tša tšona.+
9 “Mehuta ya tšohle tšeo di lego ka meetseng yeo le ka e jago še: Se sengwe le se sengwe seo se nago le maphegwana le dikgapetla le ka se ja.+
10 Se sengwe le se sengwe seo se se nago maphegwana le dikgapetla le se ke la se ja.+ Ke selo se se sa hlwekago go lena.
11 “Le ka ja nonyana e nngwe le e nngwe e hlwekilego.
12 Eupša tšeo le sa swanelago go di ja šidi: ntšhu, leaka le lenong le leso,+
13 sepekwa se sehwibidu le sepekwa se seso+ le segotšane go ya ka mehuta ya sona;
14 le legokobu le lengwe le le lengwe+ go ya ka mehuta ya lona;
15 mpšhe,+ leribiši, kukuku le pekwa go ya ka mehuta ya yona;
16 leribiši le lenyenyane, leribiši la ditsebe tše telele+ le lepidibidi,
17 mogole,+ lenong le komorente,
18 mogolodi, kokolohute go ya ka mehuta ya yona, hupu le mankgagane.+
19 Se sengwe le se sengwe sa diphedinyana tšeo di nago le maphego tšeo di sepelago ka bontši ga se sa hlweka go wena.+ Di se ke tša jewa.
20 Le ka ja nonyana le ge e le efe e hlwekilego.
21 “Le se ke la ja setoto le ge e le sefe.+ Le ka se nea modiiledi yo a lego dikgorong tša lena, a se je; goba le se rekišetše motho o šele ka gobane lena le setšhaba se sekgethwa go Jehofa Modimo wa lena.
“O se ke wa fufutša putšanyana ka maswi a mmago yona.+
22 “O ntšhe karolo ya lesome mabeleng a gago ka moka ao o a bunago mašemong ngwaga le ngwaga.+
23 Pele ga Jehofa Modimo wa gago, e lego lefelo leo a tlago go kgetha gore leina la gagwe le dule go lona, o jele karolo ya lesome ya mabele a gago,+ o nwele karolo ya lesome ya beine ya gago le ya makhura a gago, o be o jele karolo ya lesome ya maitšibulo a mohlape wa gago wa dikgomo le wa dihuswane;+ e le gore o ithute go boifa Jehofa Modimo wa gago ka mehla.+
24 “Ge e ba o ka bona leeto la gago e le le letelele+ gomme o ka se kgone go rwala dilo tšeo ka ge lefelo leo Jehofa Modimo wa gago a tla bego a le kgethile gore leina+ la gagwe le dule moo le le kgole kudu le wena, (ka gobane Jehofa Modimo wa gago o tla go šegofatša,)+
25 gona o di rekiše ka tšhelete, ke moka o khuparele tšhelete yeo ka seatleng sa gago o ye lefelong leo Jehofa Modimo wa gago a tlago go le kgetha.
26 Le gona o ntšhe tšhelete bakeng sa go reka selo le ge e le sefe seo moya wa gago o se kganyogago,+ e ka ba e le dikgomo, dinku, dipudi, beine, bjala+ le selo le ge e le sefe seo moya wa gago o ka go kgopelago sona; o jele gona moo pele ga Jehofa Modimo wa gago gomme o thabe,+ wena le ba lapa la gago.
27 Molefi yo a lego dikgorong tša gago o se ke wa mo lahla,+ gobane ga a hwetše kabelo goba bohwa bjoo wena o bo hwetšago.+
28 “Bofelong bja nywaga e meraro o ntšhe karolo ka moka ya lesome ya puno ya gago ya ngwageng woo+ gomme o e iše dikgorong tša gago.
29 Go tle Molefi,+ ka ge a sa hwetše kabelo goba bohwa bjoo o bo hwetšago, go tle le modiiledi,+ tšhiwana* le mohlologadi,+ e lego bao ba lego dikgorong tša gago, gomme ba je ba khore; e le gore Jehofa Modimo wa gago a go šegofatše+ medirong ka moka+ ya seatla sa gago yeo o tlago go e dira.
^ Goba, “la ikota diphatleng.”
^ Phetolelo ya lentšu ka lentšu e re, “mošemane yo a se nago tate.”